Phil Bull
philbull@gmail.com
Anna Philips
anna.cs.au@gmail.com

This work is licensed under a Creative Commons Attribution-ShareAlike 3.0 Unported License.

Navegació, desplaçament i ampliació.
Carles Ferrando Garcia
carles.ferrando@gmail.com 2010
Xavier Roijals
xavier.roijals@gmail.com 2011
Gil Forcada
gilforcada@guifi.net 2013

# Moure's per un document

Podeu desplaçar-vos per cada pàgina d'un document utilitzant qualsevol dels mètodes següents:

Desplaçant-vos amunt i avall amb la rodeta del ratolí. Per a moure's per una pàgina només movent el ratolí:

Feu clic amb el botó dret la pàgina i seleccioneu Desplaçament automàtic.

Desplaceu el punter del ratolí cap a la part inferior de la finestra per a desplaçar-la cap avall; es desplaçarà més ràpidament en funció d'on us situeu a la finestra.

Per a aturar el desplaçament automàtic, feu clic a qualsevol lloc del document.

Utilitzeu la barra de desplaçament de la finestra del document.

Utilitzeu les tecles de desplaçament de cap amunt i de cap avall del teclat.

Arrossegueu la pàgina amb el ratolí, com si us l'emportéssiu. Per a fer-ho:

Desplaceu el punter del ratolí sobre la pàgina i manteniu premut el botó del mig per a arrossegar-lo.

Si no teniu un botó central del ratolí, manteniu premuts els botons esquerre i dret alhora i, a continuació, arrossegueu.

# Anar d'una pàgina a una altra

Us podeu moure entre les pàgines d'un document amb un dels mètodes següents:

Premeu els botons Ctrl Re Pàg o Ctrl Av Pàg al teclat.

Per a anar a una pàgina específica:

Escriviu el número a Selecciona la pàgina o a la barra de capçalera i premeu Retorn.

Si voleu anar a l'inici o final de document:

Premeu Ctrl Inici al vostre teclat.

Premeu Ctrl Fi al vostre teclat.

Per a moure deu pàgines al mateix temps, premeu Maj Re Pàg o Maj Av Pàg.

De manera predeterminada, només podeu moure-us per una pàgina alhora. Si voleu desplaçar-vos entre pàgines desplaçar-les o arrossegar-les, premeu el botó de menú a l'extrem superior dret de la finestra i seleccioneu Continu.

# Navegar amb una llista de pàgines o una taula de continguts

Quan obriu un fitxer, tindreu un panell lateral al costat esquerre de la finestra. Si no teniu un panell lateral visible, seleccioneu el botó Panell lateral a la cantonada superior esquerra, o premeu F9 al teclat.

La subfinestra lateral mostra una previsualització de totes les pàgines del document.

Us podeu moure entre les pàgines clicant-les al panell lateral.

Alguns documents tenen un índex o una taula de continguts, que podeu mostrar a la subfinestra lateral. Seleccioneu el botó Esquema a la part inferior de la subfinestra lateral per a veure-ho.

La majoria de documents no utilitzen aquesta funció, de manera que no en podreu veure l'índex al panell lateral.

# Ampliació i reducció

Per a ajustar el nivell de zoom:

Seleccioneu el percentatge d'ampliació desitjat al menú desplegable de la cantonada superior dreta.

També podeu utilitzar les dreceres de teclat Ctrl+ per a ampliar, o Ctrl- per a reduir.

També podeu mantenir premut Ctrl i utilitzar la roda de desplaçament del ratolí per a ampliar o reduir.

L'opció Ajusta la pàgina fa que la pàgina d'un document s'ajusti a tota l'alçada de la finestra.

L'opció Ajusta l'amplada fa que la pàgina d'un document ompli tota l'amplada de la finestra.

Si voleu veure dues pàgines alhora, de costat, com en un llibre, premeu el botó de menú a la part superior dreta de la finestra i seleccioneu Dual.

Si gsetting té definit allow-links-change-zoom a fals, els enllaços per a canviar el nivell de zoom estaran bloquejats.

Podeu utilitzar tota la pantalla per a veure el document:

Premeu F11.

Per a sortir del mode a pantalla completa:

Premeu F11 o Esc