Как и къде да докладвате за проблеми.
Tiffany Antopolski
tiffany@antopolski.com

Признание-Споделяне на споделеното 3.0

Ростислав "zbrox" Райков
zbrox@i-space.org 2005.
twlvnn kraftwerk
kraft_werk@tutanota.com 2024.

# Докладване за грешка срещу „Преглед на документи“

„Преглед на документи“ се поддържа от общност от доброволци. Вие сте добре дошли да участвате. Ако забележите проблем, може да докладвате за грешка. За да докладвате за грешка, отидете в .

Това е система за проследяване на грешки, в която потребителите и разработчиците могат да подават информация за грешки, забивания, сривове, и да искат подобрения.

За да участвате, трябва да имате профил, който ще ви даде възможност да получавате достъп, да докладвате за грешки и да пишете коментари. Освен това трябва да се регистрирате, за да може да получавате обновления по електронна поща за състоянието на вашата грешка. Ако все още нямате профил, просто натиснете върху връзката Вписване / Регистрация, за да го създадете.

След като имате профил, влезте в него и натиснете върху Нов проблем. Преди да съобщите за грешка, прочетете насоките за докладване на грешки и моля, прегледайте за грешката, за да видите дали тя вече съществува.

Ако искате нова функция, изберете 1. Функция в менюто Етикети. Попълнете разделите Заглавие и Описание и натиснете върху Подаване на проблем.

Вашият доклад ще получи идентификационен номер, а статусът му ще се обнови докато се работи по него.