Phil Bull
philbull@gmail.com
Anna Philips
anna.cs.au@gmail.com

This work is licensed under a Creative Commons Attribution-ShareAlike 3.0 Unported License.

Навигиране, превъртане и увеличаване.
Ростислав "zbrox" Райков
zbrox@i-space.org 2005.
twlvnn kraftwerk
kraft_werk@tutanota.com 2024.

# Навигиране в документа

Може да се придвижвате по всяка страница на документа по някой от следните методи:

Превъртане нагоре и надолу с колелцето на мишката. За преместване на страницата само чрез движение на мишката:

Натиснете страницата с десния бутон на мишката и изберете Autoscroll.

Преместете показалеца на мишката към долната част на прозореца, за да превъртите надолу; той ще се превърта по—бързо в зависимост от това колко надолу сте отишли в прозореца.

За да спрете автоматичното превъртане, натиснете където и да е в документа.

Използвайте лентата за придвижване в прозореца на документа.

Използвайте нагоре и надолу стрелки на клавиатурата.

Преместване на страницата с мишката, сякаш я хващате. За да направите това:

Преместете показалеца на мишката върху страницата и задръжте натиснат средния бутон на мишката, за да го плъзнете.

Ако нямате среден бутон на мишката, задръжте едновременно левия и десния бутон на мишката, след което изтеглe.

# Прелистване между страниците

Може да се движите между страниците на даден документ, като използвате един от следните методи:

Натиснете Ctrl Page Up или Ctrl Page Down бутоните на клавиатурата.

За да отидете на определена страница:

Въведете номер на страница в Избор на страница на заглавната лента и натиснете Enter.

Ако искате да отидете към началото или края на документа:

Натиснете Ctrl Home на клавиатурата.

Натиснете Ctrl End на клавиатурата.

За да се преместите с десет страници наведнъж, натиснете Shift Page Up или Shift Page Down.

По подразбиране може да се движите само по една страница едновременно. Ако искате да се движите между страниците само чрез превъртане или плъзгане, натиснете бутона за меню в горния десен ъгъл на прозореца и изберете Непрекъснато.

# Навигация със списък на страници или съдържание

Когато отворите файл, в лявата част на прозореца трябва да се появи страничен панел. Ако нямате видим страничен панел, натиснете върху бутона Страничен панел в горния ляв ъгъл или натиснете клавиша F9 на клавиатурата.

Страничният панел показва предварителен преглед на всички страници в документа.

Може да движите между страниците, като натиснете върху тях в страничния панел.

Някои документи имат индекс или съдържание, които може да покажете в страничния панел. Изберете бутона Съдържание в долната част на страничния панел, за да го видите.

Повечето документи не използват тази функция, така че няма да може да видите техния индекс в страничния панел.

# Увеличаване и намаляване

За да нагласите нивото на мащабиране:

Изберете желания процент на мащабиране от падащото меню в горния десен ъгъл.

Също така, може да използвате клавишните комбинации Ctrl+, за да увеличите, или Ctrl-, за да намалите.

Също така, може да задържите натиснат Ctrl и да използвате колелцето на мишката, за да промените мащаба.

Опцията Напасване по страница ще направи така, че страницата на документа да се побере в цялата височина на прозореца.

Опцията Напасване по широчина ще направи така, че страницата на документа да се побере в цялата широчина на прозореца.

Ако искате да видите две страници едновременно, една до друга, като в книга, натиснете бутона за меню в горния десен ъгъл на прозореца и изберете Двустранен.

Ако настройката allow-links-change-zoom е изключена, връзките няма да могат да променят нивото на мащабиране.

Може да използвате целия екран, за да видите документа:

Натиснете F11.

За да излезете от режим на цял екран:

Натиснете F11 или Escape